Animägi - Vikipeedia, vaba entsüklopeedia

# Animägi

### Allikas: Vikipeedia

Animägi on perekonnanimi ja suguvõsa Eestis. Suguvõssa kuulub praegu umbes 700 inimest.

Alul teati, et suguvõsa algus oli Karksi kihelkonnas Annemäe kõrval paiknevas Kõnnu talus, kuid Merike Mäemets on selgitanud, et Animägede nimi pärineb Annimäe talust, mis paikneb samas kihelkonnas Sinejärve ja Kiisa vahel. Sealt läks Laur Animägi Kõnnu tallu.

## [redigeeri] Animägede suguvõsa kokkutulekud

### [redigeeri] I kokkutulek

Animägede suguvõsa esimene kokkutulek toimus Tobraselja külas Silla talus 1982. aastal 21-22. augustil.

### [redigeeri] II kokkutulek

Animägede suguvõsa teine kokkutulek toimus Võitmal 1983. aastal. Võõrustajaks olid Asta ja Olav Renno.

### [redigeeri] III kokkutulek

Animägede suguvõsa kolmas kokkutulek toimus Pärnu maakonnas Uulu lähistel Kõressaare talus 5-6 juuli 1986. aastal

### [redigeeri] IV kokkutulek

Animägede suguvõsa neljas kokkutulek toimus Kokaviidika külas Viidika talus suvel 1988. aastal.

### [redigeeri] V kokkutulek

Animägede suguvõsa viies kokkutulek toimus Mulgimaal suvel 1993.

### [redigeeri] VI kokkutulek

Animägede suguvõsa lipu esitlus

Animägede suguvõsa kuues kokkutulek toimus 15-16 juuli 2006 Võrtsjärve Limnoloogiajaamas.

#### [redigeeri] 1 päev, 15 juuli

Kell 10.00- 12.00 toimus sugulaste kogunemine ja registreerimine. Järgnes mitmetunnine loeng Limnoloogiajaama saalis Animägi´de esivanematest ja sugupuust, loengu viis läbi Merike Mäemets. Muusika saatel tõi Jaan Animägi ruumi suguvõsa lipu. Peale loengut sõime hernesuppi, leiba ning morssi Limnoloogiajaama taga platsil. Peale söömist tegime kogu suguvõsast Limnoloogiajaama ees muruplatsil grupipilte, mis aga ei tulnud hästi välja sest grupp valgus laiali külgedelt ja pilt tuli teha kaugelt, et kõik peale jääksid. Pildistajaid oli palju, kõik, kellel oli oma aparaat kaasas. Algul oli soov teha ühispilt trepil, kus see oleks tulnud väga ilus aga päike paistis just sellise nurga alt, et trepil pilti teha polnud võimalik. Peale grupipildi tegemist juhatasid Helle ja Merike Mäemets rahva Limnoloogiajaama sauna juurde, mis asus umbes 0,5 km. kaugusel, kuhu enamus sõitsid autodega. Sauna juures tehti ühine söögilaud, joodi õlut, grilliti, kes tahtis sai sauna minna ja sealt otse võrtsjärve ujuma. Sauna juurest õhtul sõitis enamik sugulasi koju, vaid mõni jäi ööbima telki, üleval oli 4 telki ja 1 mees magas öö putkas, kus tasulised magamiskohad.

#### [redigeeri] 2 päev, 16 juuli 2006

Äratus, hommikusöök, telkide kokkupanemine ja kuskil 09.40 hakkasime minema ekskursioonile Mulgimaale, suguvõsaga seotud paikadesse Karksi kandis. Oma autoga sõitis ees Olav Renno, kes oli ka meie ekskursiooni juht ja teised autod tema järel.

##### [redigeeri] Ekskursioonil külastati

Kaubi talu ostu-müügilepingu uurimine
Kaubi talu maade kaart aastast 1891

- Karksi ordulinnust, kus oli kokkusaamine sugulastega, kes eelmine päev koju ööbima läksid.

- Papi kalmistut, kuhu maetud Animäed.

- Helena Animägi kodu Karksis, Saaremäe talus.

- Oti metsõunapuud, mis on üle 300 a. vana.

- Tiri talu maadel. Uue-Tiri talu ja Vana- Tiri ehk Tooma- Tiri talu.

- Võitma talu, Asta ja Olav Renno kodu, mille ehitas asundustaluna Asta, Aime ja Antsu isa Anton Animägi.

- Kaubi talu. Vaadati 1860a. maja ostu- müügi lepingut ja talumaade kaarti aastast 1891.

- Kiini talu, kus elab praegugi sugulane.

- Maie kooli, kus Anton Animägi oli kooliõpetaja aastatel 1928- 1936. Samas majas sündisid tema tütred Aime Mäemets ja Asta Renno.

- August Kitzbergi tubamuuseumis.

- Karksi-Nuia apostliku õigeusu kirikut. Siit on saadetud viimsele teekonnale paljud Animägi´d, sealhulgas Helena Animägi.

- Rahumäe kalmistut, kuhu on maetud Anton- ja Alice Animägi.

- Arumäe kalmistut kuhu on maetud Helena Animägi.

Lõpuks külastati esivanematega seotud paiku, mis olid järgmised:

- Annemägi, Läti piiri ääres.

- Kõnnu talu, kus elasid Laur Animäe pere.

- Annimäe talu, Äriküla-Kiisa ja Sinejärve vahel, kus on saadud suguvõsa nimi.

Ekskursiooni järjekord on siia kirja pandud nii nagu ta oli. Rahvast oli lõpuks alles umbes 20 inimest. Ekskursioon lõppes Annimäe taluga, õhtul kella 18.00 paiku. Edasi kutsus sugulasi kohvi jooma oma poole meie sugulane Ingrid Agur, kes elab Polli ligidal. Osad sõitsid koju, kes Tallinna, kes Tartu, kes Viljandi, kes Pärnu.

Välja otsitud andmebaasist "http://et.wikipedia.org../../../a/n/i/Anim%C3%A4gi.html"

Kategooriad: Eesti nimed | Genealoogia

##### Views

- Artikkel
- Arutelu
- Viimane redaktsioon

##### Otsi